Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzorriz Goñi jaunak aurkeztutako galdera, herritarrek normaltasun berrira iragatearen kudeaketan eta Nafarroa Suspertu Planean parte hartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzorriz Goñi jaunak, Legebiltzarreko Erregelamenduak ezarritakoaren babesean, honako galdera hau egiten du, lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Gobernuak zer bide abiarazi du nafar herritarrek normaltasun berrira iragatearen kudeaketan eta Nafarroa Suspertu Planean parte har dezaten? Eta, kasua bada, zer balorazio egiten du orain arte?

Iruñean, 2020ko maiatzaren 21ean

Foru parlamentaria: Ramón Alzorriz Goñi